Ek voel baie keer as ek stil in my studio besig was vir ‘n paar uur, stap ek ligter daar weg. Dit maak nie eintlik soveel saak wat ek geskep het nie, net dat ek skeppend kon wees. In hoë stres tye help dit om te ontlaai. Terwyl jou hande besig is, kan jou brein prossesseer. Dit help om jou emosioneel te detox en te ontlaai van die wêreld se geraas. Vir hoog sensitiewe mense natuurlik ‘n wonderlike kommunikasie middel. Dit is die gereedskap wat God ons gee om emosioneel gebalanseerd en gesond te bly.
So, my aanmoediging sou wees glo dat kreatiwiteit in een of ander vorm ook vir jou beskore is. Weet dat dit in jou opgesluit lê en wag om oopgesluit te word. Vra God vir die sleutel en vertrou Hom dat Hy dit vir jou sal gee. Wanneer jy dit gevind het, skat dit na waarde en gee dit die tyd en aandag wat dit verdien.